"Jy kan traai, prof, maar die wind waai wes"
Onderwerp: "Jy kan traai, prof, maar die wind waai wes" Fri Jan 29, 2010 2:36 pm
Hoe voel julle oor integrasie oftewel geforseerde integrasie?
Emosies in die verlede op die Kovsie-kampus.
• Johann Dannhauser
In die media is 'n golf van ondersteuning vir die stappe aangekondig deur die nuwe UV rektor, prof. Jonathan Jansen, om swart en wit studente op die UV hoofkampus te dwing om in die woonplek te integreer.
Die stappe is hoofsaaklik drieledig: 50/50 vermenging in koshuise, strafregtelike dreigemente teen enige vorm van ontgroening en verbanning van alkoholgebruik in koshuise. Laasgenoemde kan net 'n goeie ding wees, maar die ander twee...
Eers, geen ontgroening. Wie kan stry dat dit daaroor gaan dat 'n wit senior student onder geen omstandighede sy stempel op 'n swart/bruin eerstejaar mag afdruk nie en vice versa, dat 'n swart senior student sy geluk op 'n blanke eerstejaar probeer nie. Die potensiaal van rassekonflik is te groot - en daarom uit by die deur met tradisies wat, as dit reg bestuur word, oor meer as 'n eeu hul opbouende waarde bewys het.
Dan, koshuisintegrasie. Dit vorm inderdaad deel van 'n groter werklikheid - dié van die praktiese, Godgewilde bevolkingsverskeidenheid van die Vrystaat, van Suid-Afrika en van die mensdom. Vir 'n groot groep mense gaan dit om rassisme, apartheidsmeerderwaardigheid, bekrompe lewensbeskouing en ander goggas.
In werklikheid - en dit is die punt - gaan dit oor behoud, koestering en uitlewing van jou eie geskape bevolkingsidentiteit. Hierdie identiteit - in sy sterkste vorm nasionalisme - kon deur al die eeue tot vandag nie onderdruk word nie. Nie in die destydse Sowjet Unie nie, nie in die hedendaagse Chinese ryk nie, nie in Europa nie, nêrens nie.
Volgens die Woord sal dit bestaan tot die laaste dag - elke stam, taal, volk en nasie sal voor die Regterstoel verskyn.